У Шестој пролетерској источнобосанској ударној бригади, у чији је састав укључен Први источнобосански ударни батаљон, Бранко је обављао дужност политичког комесара чете. С бригадом се истакао у борбама против Немаца у Срему - на Филиповом путу и у Босутским шумама; против четника на Малешевцима, 28. октобра 1942; против усташа и Немаца, 18. и 19. децембра исте године на Мајевици, и код Хан-Крама, 9. марта 1943. године. Посебно се истакао у борбама током Пете непријатељске офанзиве.